তাজিংডং
তাজিংডং (বিজয় নামেও পরিচিত) বাংলাদেশের একটি পর্বতশৃঙ্গ। সরকারিভাবে এটি বাংলাদেশের সর্বোচ্চ পর্বতশৃঙ্গ এটি বাংলাদেশের দক্ষিণ-পূর্বাঞ্চলীয় বান্দরবন জেলার রুমা উপজেলার সাইচল পর্বতসারিতে অবস্থিত। সরকারী হিসেবে তাজিংডং পর্বতের উচ্চতা ১,২৮০ মিটার (৪১৯৮.৪ ফুট) । পূর্বে কেওক্রাডংকে দেশের সর্বোচ্চ পর্বতশৃঙ্গ মনে করা হত, আধুনিক গবেষণায় এই তথ্য ভুল প্রমাণিত হয়েছে। বর্তমানে বেসরকারী গবেষণায় সাকা হাফং পর্বতকে বাংলাদেশের সর্বোচ্চ পর্বতশৃঙ্গ দাবী করা হয়, তবে এটি এখনও সরকারি স্বীকৃত নয়।
ইন্দিরা পর্বত
ইন্দিরা পর্বত দক্ষিণ মহাসাগরে স্থানাঙ্কে অবস্থিত একটি উল্লেখযোগ্য সমুদ্রগর্ভস্থ পর্বত বিশেষ। এই পর্বতটি সমুদ্রপৃষ্ঠ থেকে ৪৫০০ মিটার গভীরতা থেকে ১২০০ মিটার গভীরতা পর্যন্ত উচ্চ। এই পর্বতের অনেকগুলি শৃঙ্গ বর্তমান, যার মধ্যে একটি সমুদ্রপৃষ্ঠ থেকে ৮৮০ মিটার গভীরতা পর্যন্ত উচ্চ। পর্বতটির তলদেশ ১৮৫ কিলোমিটার চওড়া। শীর্ষদেশ ১৩৪ কিলোমিটার চওড়া। পর্বতটির ধার অত্যন্ত খাড়া। উত্তরদিকের ঢাল ১:২৫ হতে ১:৩.৭ বিস্তারে ও দক্ষিণদিকের ঢাল ১:৬.৫ মানে ঢালু। আগ্নেয়শিলা দ্বারা এই পর্বত গঠিত বলে এই পর্বতের চৌম্বকীয় বৈসাদৃশ্য ও বহু সংখ্যক শৃঙ্গ বর্তমান।